Държавен вестник, бр. 40, 2020 г., стр. 20

СТР.  20	
Д Ъ Р Ж А В Е Н  В Е С Т Н И К 	
БРОЙ  40
едно до три средномесечни възнаграждения, 
получени през текущата година от членовете 
на изпълнителните и контролните органи.
(9) Размерът на възнаграждението на 
членовете на съветите на директорите, 
надзорните и управителните съвети на ак­
ционерните дружества, определен по реда 
на ал. 3, след преизчисляването по ал. 6 не 
може да надхвърля шесткратния размер на 
минималната месечна работна заплата, ус­
тановена за страната за съответния месец.
(10) Размерът на възнаграждението на 
изпълнителните членове и членовете на упра­
вителните съвети, овластени да представляват 
дружеството, определен по реда на ал. 3 и 
4, след преизчисляването по ал. 6 не може 
да надхвърля осемнадесеткратния размер 
на минималната месечна работна заплата, 
установена за страната за съответния месец. 
(11) Размерът на възнаграждението на 
управителите на дружествата с ограничена 
отговорност по ал. 5 след преизчисляването 
по ал. 6 не може да надхвърля шестнаде­
сеткратния размер на минималната работна 
заплата, установена за страната за съответ­
ния месец, а на контрольорите на друже­
ствата с ограничена отговорност по ал. 5 
след преизчисляването по ал. 6 не може да 
надхвърля петкратния размер на минимал­
ната работна заплата, установена за страната 
за съответния месец. 
(12) В държавните предприятия, създа­
дени със специални закони на основание 
чл. 62, ал. 3 от Търговския закон, органът, 
упражняващ правата на държавата, приема 
политика за възнагражденията на членовете 
на управителните съвети и изпълнителните/
генералните директори, която гарантира ефек­
тивно управление на предприятието и отчита 
неговите специфики. Определените по този 
ред възнаграждения следва да съответстват 
на изискванията съответно на ал. 9 и 10. 
(13) По решение на органа, упражняващ 
правата на държавата, съответно на общото 
събрание, в договорите за управление и кон­
трол могат да бъдат определяни и по-ниски 
възнаграждения чрез намаляване на опреде­
лените в ал. 3 – 5 стойности на една бална 
единица, включително в случаите по ал. 6.
(14) Когато предприятието е постигнало 
или е надвишило всички планирани финан­
сови и нефинансови цели и няма просрочени 
задължения, но не са изпълнени останалите 
условия по ал. 8 за получаване на тантиеми, 
общото събрание на съдружниците или акци­
онерите може да вземе решение за изплащане 
веднъж годишно на допълнително възнаграж­
дение на членовете на органите за управление 
и контрол за постигнати резултати. Размерът 
на допълнителното възнаграждение не може 
да надвишава три средномесечни възнаграж­
дения, получени през текущата година от 
членовете на изпълнителните и контролните 
органи, а средствата за изплащането му са 
за сметка на разходите на дружеството.
Г л а в а  ш е с т а
СРЕДНОСРОЧНИ ЦЕЛИ И ПЛАНИРАНИ 
РЕЗУЛТАТИ НА ПУБЛИЧНИТЕ ПРЕД­
ПРИЯТИЯ
Чл. 57. (1) В съответствие с одобрената от 
Министерския съвет Политика за участието 
на държавата в публичните предприятия 
органите, упражняващи правата на държа­
вата, съответно общото събрание, одобряват 
средносрочните цели и планирани резултати 
за всяко отделно предприятие като част от 
неговата бизнес програма. 
(2) Планираните резултати представляват 
предварително заложени годишни стойно­
сти, които позволяват да бъде направено 
измерване на постигнатите резултати. Те 
могат да имат числова стойност или да бъдат 
формулирани като задачи, осъществяването 
на които се определя с отговор да/не.
(3) Определянето на планираните резулта­
ти и съответстващите им ключови показатели 
за изпълнение за всяко отделно публично 
предприятие е част от процеса на изготвяне 
на средносрочната стратегия/бизнес програма 
на предприятието и се извършва в диалог 
между органа, упражняващ правата на дър­
жавата, и органите за управление и контрол 
на предприятието.
(4) Средносрочните финансови цели и 
планирани резултати са свързани с финан­
совата дейност на предприятието и включват 
рентабилност, структура на капитала, обо­
рот, печалба и дивиденти и други с оглед на 
спецификата на дейността на конкретното 
публично предприятие или отрасъла/кате­
горията, в които то попада.
(5) Средносрочните нефинансови цели 
и планирани резултати са тези, свързани с 
възложените на предприятието задължения 
за извършване на обществена услуга или 
изпълнение на цели на публичната поли­
тика, както и тези, свързани с конкретния 
бизнес модел на предприятието, като брой 
потребители, удовлетвореност на клиентите, 
брой аварии, технологично развитие, човешки 
права, околна среда и др.
(6) Бизнес програмата се разработва от 
публичното предприятие и се приема от не­
говия управителен орган. Одобряването на 
приетите бизнес програми се извършва от 
органа, упражняващ правата на държавата в 
предприятието, съответно от общото събра­
ние, и при спазване на специфичните изиск­
вания на специалната нормативна уредба. 
Одобрената бизнес програма се предоставя 
на Агенцията за публичните предприятия 
и контрол в електронен формат по реда на 
чл. 21.